Riddergården ligger i Hønefoss i Ringerike, på nordsiden av byen og fossen. Tunet består av flere hus, plassert rundt et langstrakt firkanttun i nord-syd lengderetning. Anlegget består av følgende bygninger; hovedbygningen, en sidebygning kalt Nystuen, drengestue, stabbur, uthus/vedskjul, låve, stall og utedo. Midt på det gresskledde tunet står en gammel vannpost. På baksiden av hovedbygningen er det en enkel hage med flere store trær. Gården er omgitt av gamle gjerder. For øvrig preges området av gammel sveitserstilsbebyggelse. Gladtved hotell som lå på Bilthuggertangen like ved Riddergården var også fredet, men dette brant i 1941 og området er nå omgjort til skoleplass og konsertarena. Riddergården fungerer i dag som museum og utendørsarena.

Apoteket Mynten ligger på Vestsiden i Kongsberg, på hjørnet mellom Myntgata og Apotekergata. Anlegget består i dag av en toetasjes panelt murbygning, gjenreist som kopi av hovedbygningen fra 1810, en toetasjes tømmerbygning med kontorer og leiligheter og en teglsteinbygning kalt laboratoriet, samt en ny bygning som ikke er omfattet av fredningen. Her stod det tidligere en uthus som brant i 1988. Laboratoriet er bygd sammen med hovedbygningen. I tillegg er det bevart rester av et storslått terrasssehage som også strekker seg inn på naboeiendommen. Gårdsrommet er hellebelagt.

Granegården ligger på Vestsiden i Kongsberg, på hjørnet mellom Hyttegata og Peckelsgate, og i et miljø med mye eldre bebyggelse. Hovedbygningen ligger øverst i Stegan, den bratte bakken opp fra Gamlebrua, og hadde således en sentral beliggenhet i det gamle bybildet. I tillegg består eiendommen av et uthus fra 1800-tallet, delvis oppført i kamlaft og med detaljer i sveitserstil, med et nyere åpent tilbygg. Eiendommen har en stor opparbeidet tomt som heller svakt mot øst, og er avgrenset av et tregjerde med en gammel port inn til bakgården.

SØR-HOVSTUA (HOV SØNDRE/HOF SØNDRE), Lågdalsmuseet / Stue (Sør-Hovstua)
Beskrivelse fra lokalitet:
Sør-Hovstua ligger på det såkalte Rollagtunet på Lågdalsmuseet i Kongsberg. Her står den blant annet sammen med Ulrikshovstua fra nabogården i Rollag. De to bygningene står likt i forhold til hverandre som da de stod på Hov, men med noe kortere avstand i mellom.
Beskrivelse fra Enkeltminne:
Mer informasjon fins i Askeladdens merknadsfelt

Kongsberg jernbanestasjon - Sidelinjen Hokksund - Hjuksebø
Kongsberg stasjon ble bygd i 1917 etter tegninger signert Gudmund Hoel, sjefsarkitekt ved jernbanens arkitektkontor, og N.W. Grimnes. Kongsberg stasjonsbygning er den eneste på strekningen Kongsberg-Hjuksebø som ble utført i mur, og består av en stor hoveddel i to fulle etasjer omgitt av lavere sidefløyer. De viktigste ekspedisjons- og publikumsarealene ble samlet i første etasje, mens stasjonsmesterens bolig fylte andre etasje, og i en tredje etasje under det bratte taket fantes overnattingsrom for jembaneansatte. De lavere sidefløyene rommet ilgodsrom og stasjonsmesterkontor i sør og toaletter samt ulike togservicefunksjoner i nord.
15 (Fredning av bygninger, anlegg m.v. fra nyere tid)

Fornminne: Rester fra boplass i sanddyne. Gunvor Prestvik kan huske at da barna var små fant de mange krittpipereser i en sanddyne som de lekte mye i. Jordsmonnet var skjellsand, ingen antydning til fet kulturjord kunne observeres.

Naufgården ligger på nordsiden av Kirketorget på Vestsiden i Kongsberg. Anlegget består av en bygård bestående av fire sammenbygde fløyer rundt et firkantet indre gårdsrom eller atrium, med hovedfløyen orientert øst-vest mot torget. Denne har lukket svalgang på baksiden, mens de tre øvrige fløyene har en åpen løsning, med saltak som er ført ut over svalgangene. Atriet har passasje utenfra med hovedadkomst fra Kirketorget i sørvestre hjørne, og med utgang til hagen diagonalt på motsatt side. Gulvet i atriet er dekket med store natursteinsheller. Hagen rundt huset har mange store trær. Av andre bygninger omkring Kirketorget kan blant annet nevnes Kongsberg kirke, Bergseminaret og Politigården.

ULRIKSHOVSTUA (ULRIKS-HOF), Lågdalsmuseet / Stue (Ulrikshovstua)
Beskrivelse fra lokalitet:
Ulrikshovstua ligger på det såkalte Rollagtunet på Lågdalsmuseet i Kongsberg. Her står den blant annet sammen med Sør-Hovstua fra nabogården i Rollag. De to bygningene står likt i forhold til hverandre som da de stod på Hov, men med noe kortere avstand i mellom.
Beskrivelse fra Enkeltminne:
Mer informasjon fins i Askeladdens merknadsfelt

Bjøre søndre ligger på vestsiden av Krøderen, ca. 3 km sør for Noresund, og like sørøst for Bjøreelva. Tunet ligger på en flate ca 150 m o.h., i enden av en ca 200 m lang bjørkeallé, omgitt av store, flate jorder, og er godt synlig fra bygdeveien. Nord for tunet faller terrenget bratt ned mot elva. Det fredete anlegget består av en hovedbygning fra 1805, en eldre sommerstue, to stabbur og et vedskjul. I tillegg består tunet av et modernisert våningshus fra 1910, en driftsbygning i bindingsverk fra 1862, et tømret vognskjul fra omkring 1860 og nyere garasje. Disse er ikke omfattet av fredningen, men bidrar til å danne et noe uregelmessig firkanttun. Mellom tunet og veien ligger en smie.

Krøderbanen ble åpnet i 1872 som smalsporbane, og ble senere ombygget til normalspor. Banen ble nedlagt i 1985.
15 (Fredning av bygninger, anlegg m.v. fra nyere tid)